**Z á p i s n i c a**

**z verejného zasadnutia Obecného zastupiteľstva v Ladcoch, ktoré sa uskutočnilo dňa 24. novembra 2021 v obradnej miestnosti Obecného úradu v Ladcoch.**

Prítomní poslanci: Peter Chovanec, Vladimír Chovanec, Iveta Laskovičová, František Meliš, Mgr. Beáta Kolenová,  Ing. Ján Abrahámovský Ph.D., Dominik Koštialik, Ing. Peter Bračík, Ing. Dominik Kobza

Ďalej boli prítomní: Mgr. Ing. Monika Prekopová, hlavná kontrolórka

Ľubica Šedíková, zapisovateľka

Ing. Alena Černotová, ekonómka obce

Mgr. Bronislava Majtánová, riaditeľka ZŠ Ladce

Prezenčná listina tvorí prílohu tejto zápisnice.

Návrh programu :

1. Otvorenie zasadnutia
2. Voľba návrhovej komisie, overovateľov zápisnice, určenie zapisovateľa zápisnice
3. Schválenie programu rokovania
4. Návrh rozpočtu obce Ladce na rok 2022
5. Návrh VZN o miestnych daniach a miestnom poplatku za komunálne odpady a drobné stavebné odpady
6. Návrh VZN o nakladaní s komunálnymi odpadmi a s drobnými stavebnými odpadmi na území obce Ladce
7. Schválenie predĺženia platnosti Programu hospodárskeho rozvoja a sociálneho rozvoja obce Ladce na rok 2022
8. Schválenie zámeru výmeny pozemkov
9. Informácia o premiestnení autobusovej zastávky
10. Pripomienky a návrhy
11. Ukončenie zasadnutia

**PRIEBEH ROKOVANIA**

**1. Otvorenie zasadnutia**

Zasadnutie obecného zastupiteľstva otvoril a viedol starosta obce.

Konštatoval, že :

1. zasadnutie bolo zvolané v zmysle § 13 zákona č. 369/90 Zb. o obecnom zriadení v znení neskorších zmien a doplnkov
2. podľa podpísanej prezenčnej listiny je prítomných 8 poslancov obecného zastupiteľstva, na základe čoho vyhlásil zasadnutie obecného zastupiteľstva za uznášania schopné

**2****.** **Voľba návrhovej komisie, overovateľov zápisnice a určenie zapisovateľky**

Starosta obce predložil návrh na zloženie návrhovej komisie, ktorá prednesie návrhy na uznesenia z konaného zastupiteľstva:

Mgr. Beáta Kolenová, Ing. Ján Abrahámovský Ph.D., Ing. Peter Bračík

**Za overovateľov zápisnice boli určení:**

Ing. Dominik Kobza, Peter Chovanec

**Písaním zápisnice bola určená:** Ľubica Šedíková

***Uznesenie č. 96/2021***

***Obecné zastupiteľstvo obce Ladce volí návrhovú komisiu v zložení:***

*Mgr. Beáta Kolenová, Ing. Ján Abrahámovský Ph.D., Ing. Peter Bračík*

*Hlasovanie:*

*Za : 8 (Iveta Laskovičová, František Meliš, Mg. Beáta Kolenová, Peter Chovanec, Ing. Dominik Kobza, Ing. Ján Abrahámovský Ph.D. Ing. Peter Bračík, Dominik Koštialik)*

*Proti : 0*

*Zdržal sa : 0*

*Návrh bol schválený*

**3****.** **Schválenie návrhu programu rokovania**

Starosta obce požiadal poslancov o doplňujúce návrhy k programu uvedenému v pozvánke. Všetci prítomní poslanci súhlasili s navrhovaným programom.

Starosta obce navrhol doplniť :

bod č.4 – Schválenie úpravy rozpočtu č.8 obce Ladce na rok 2021

bod č.11 – Schválenie odkúpenia do majetku obce Ladce časti pozemkov v k.ú. Ladce, lokalita Dlžiny, za účelom výstavby chodníka

bod č.12 – Ponuka na predaj pozemkov v časti Tunežice, Tajovského ulica, za účelom výstavby kanalizácie

bod č.13 – Žiadosť o odkúpenie pozemkov a usporiadanie hraníc pozemkov v k.ú. Ladce

bod č.14 – Schválenie nájmu nebytových bod

Ostatné body rokovania sa posúvajú.

*Návrhová komisia predložila návrh na uznesenie:*

***Uznesenie č. 97/2021***

***Obecné zastupiteľstvo obce Ladce schvaľuje*** *program rokovania obecného zastupiteľstva s doplnením bodov:*

* *bod č.4 – Schválenie úpravy rozpočtu č.8 obce Ladce na rok 2021*
* *bod č.11 – Schválenie odkúpenia do majetku obce Ladce časti pozemkov v k.ú. Ladce, lokalita Dlžiny, za účelom výstavby chodníka*
* *bod č.12 – Ponuka na predaj pozemkov v časti Tunežice, Tajovského ulica, za účelom výstavby kanalizácie*
* *bod č.13 – Žiadosť o odkúpenie pozemkov a usporiadanie hraníc pozemkov v k.ú. Ladce*
* *bod č.14 – Schválenie nájmu nebytových priestorov*

*Ostatné body rokovania sa posúvajú.*

*Hlasovanie:*

*Za : 8 (Iveta Laskovičová, František Meliš, Mg. Beáta Kolenová, Peter Chovanec, Ing. Dominik Kobza, Ing. Ján Abrahámovský Ph.D. Ing. Peter Bračík, Dominik Koštialik)*

*Proti : 0*

*Zdržal sa : 0*

*Návrh bol schválený*

**4. Schválenie úpravy rozpočtu č.8 obce Ladce na rok 2021**

Ing. Alena Černotová, ekonómka obce predložila poslancom na schválenie úpravu rozpočtu č. 8 na rok 2021. Poslanci úpravu rozpočtu prerokovali a navrhli schváliť.

*Predložený materiál tvorí prílohu zápisnice.*

*17:11 hod. príchod poslanca Vladimíra Chovanca*

*Návrhová komisia predložila návrh na uznesenie:*

***Uznesenie č. 98/2021***

***Obecné zastupiteľstvo obce Ladce schvaľuje*** *úpravu rozpočtu č.8 obce Ladce na rok 2021 nasledovne:*

***Bežný príjem:***

* *dotácia obciam ZŠ 11 155 €*

*Kapitálový príjem:*

* *transfer z MŠVVa Š – telocvičňa strecha ZŠMH 90 389 €*

***Príjmy celkom : 101 544 €***

***Bežný výdaj:***

* *bežné výdavky ZŠ 11 155 €*

*Kapitálový výdaj:*

* *kapitálový výdaj ZŠ 90 389 €*

***Výdaj celkom : 101 544 €***

*Hlasovanie:*

*Za : 9 (Iveta Laskovičová, František Meliš, Mg. Beáta Kolenová, Peter Chovanec, Ing. Dominik Kobza, Ing. Ján Abrahámovský Ph.D. Ing. Peter Bračík, Dominik Koštialik, Vladimír Chovanec)*

*Proti : 0*

*Zdržal sa : 0*

*Návrh bol schválený*

**5.** **Návrh rozpočtu obce Ladce na rok 2022**

Ing. Alena Černotová, ekonómka obce informovala poslancov o Návrhu rozpočtu obce Ladce na rok 2022. Návrh rozpočtu bol poslancom zaslaný elektronicky, bude zverejnený zákonom stanovenej lehote na úradných tabuliach a webovej stránke obce Ladce na pripomienkovanie.

*Návrhová komisia predložila návrh na uznesenie:*

***Uznesenie č. 99/2021***

***Obecné zastupiteľstvo obce Ladce berie na vedomie*** *Návrh rozpočtu obce Ladce na rok 2022.*

*Hlasovanie:*

*Za : 9 (Iveta Laskovičová, František Meliš, Mg. Beáta Kolenová, Peter Chovanec, Ing. Dominik Kobza, Ing. Ján Abrahámovský Ph.D. Ing. Peter Bračík, Dominik Koštialik, Vladimír Chovanec)*

*Proti : 0*

*Zdržal sa : 0*

*Návrh bol schválený*

**6.** **Návrh VZN o miestnych daniach a miestnom poplatku za komunálne odpady a drobné stavebné odpady**

Vladimír Chovanec, predseda komisie pre životné prostredie informoval poslancov o Návrhu VZN o miestnych daniach a miestnom poplatku za komunálne odpady a drobné stavebné odpady. Návrh VZN bude zverejnený zákonom stanovenej lehote na úradných tabuliach a webovej stránke obce Ladce na pripomienkovanie.

Navrhované nové úpravy VZN:

Čl. 3

**Daň z pozemkov**

2. V súlade s ust. § 8 ods. 2 zákona správca dane obec Ladce určuje ročnú sadzbu dane z pozemkov pre jednotlivé druhy nasledovne:

f) zastavané plochy a nádvoria, ostatné plochy okrem stavebných pozemkov 0,66 %

3. V súlade s ust. § 8 ods. 2 zákona správca dane obec Ladce určuje ročnú sadzbu dane z pozemkov v časti obce na uliciach: Ulica Janka Kráľa, Podhorská ulica a Bottova ulica pre jednotlivé druhy nasledovne:

c) záhrady **0,66 % na 0,43 %**

f) zastavané plochy a nádvoria, ostatné plochy okrem stavebných pozemkov

**0,66 % na 2,15%**

Čl. 4

**Daň zo stavieb**

1. Správca dane obec Ladce určuje v súlade s ust. § 12 ods. 2 zákona ročnú sadzbu dane zo stavieb v obci Ladce za každý aj začatý m2 zastavanej plochy nasledovne:
   1. stavby na bývanie a drobné stavby, ktoré majú doplnkovú funkciu pre hlavnú stavbu .............. **0,15 eur/m2  na 0,21 eur/m2**
   2. stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu .............. **0,15 eur/m2 na 0,21 eur/m2**
2. priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na administratívu .............. **0,990 eur/m2 na 1,10 eur/m2**

2. Správca dane určuje v súlade s ust. § 12 ods. 2 zákona o miestnych daniach

ročnú sadzbu

dane zo stavieb v časti obce na Ulici Janka Kráľa v eurách za každý aj začatý m2

1. stavby na bývanie a drobné stavby, ktoré majú doplnkovú funkciu pre hlavnú stavbu .............. **0,15 eur/m2 na 0,21 eur/m2**
2. stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu .............. **0,15 eur/m2 na 0,21 eur/m2**
3. priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na administratívu .............. **2,00 eur/m2 na 2,10 eur/m2**
4. stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou .............. **2,00 eur/m2 na 2,10 eur/m2**

**ČASŤ TRETIA**

**MIESTNY POPLATOK ZA KOMUNÁLNE ODPADY A DROBNÉ STAVEBNÉ ODPADY**

**Čl. 11**

**Sadzba poplatku**

2. Obec Ladce (ďalej len „správca poplatku“) stanovuje sadzbu poplatku nasledovne:

pre fyzickú osobu, ktorá má v obci Ladce trvalý pobyt alebo prechodný pobyt, alebo ktorá má na území obce oprávnenie užívať nehnuteľnosť na iný účel ako na podnikanie 0,0685 eur/osoba/kalendárny deň na 0,0739 eur/osoba/kalendárny deň.

Nariadenie navyšuje rozpočet obce.

V prípade zvýšenia sadzby dane zastavané plochy a nádvoria sa zvýši príjem obce od FO o 656,55 eur a od PO o 6 944,07 eur.

Pri ostatných plochách bude navýšenie iba pre FO a to v sume 30,99 eur

Pri znížení sadzby pre záhrady príde k zníženiu príjmu obce o 114, 72 eur pre FO

Pri zvýšení sadzby dane zo stavieb na bývanie a drobné stavby, ktoré majú doplnkovú funkciu pre hlavnú stavbu sa zvýši príjem obce od FO o 5464, 16 eur

Pri zvýšení sadzby dane zo stavieb na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu sa zvýši príjem obce od PO o 480 eur a od FO o 61,11 eur.

Pri zvýšení sadzby priemyselných stavieb, stavieb slúžiacich energetike, stavieb slúžiacich stavebníctvu, stavieb využívaných na skladovanie vlastnej produkcie vrátane stavieb na administratívu sa zvýši príjem obce od PO o 914,09 eur

Pri zvýšení sadzby pre stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou sa zvýši príjem obce od PO o 2940,65 eur

Z dôvodu zavedenia zberu, prepravy a zabezpečenia zhodnotenia vytriedenej zložky komunálnych odpadov - biologicky rozložiteľného kuchynského a reštauračného odpadu z domácností a vzhľadom k k výraznému rastu vstupných nákladov so zreteľom na očakávanú mieru inflácie je potrebné zvýšiť poplatok za komunálny odpad z 25 eur na 27 eur na osobu.

*Návrhová komisia predložila návrh na uznesenie:*

***Uznesenie č. 100/2021***

***Obecné zastupiteľstvo obce Ladce berie na vedomie*** *VZN o miestnych daniach a miestnom poplatku za komunálne odpady a drobné stavebné odpady.*

*Hlasovanie:*

*Za : 9 (Iveta Laskovičová, František Meliš, Mg. Beáta Kolenová, Peter Chovanec, Ing. Dominik Kobza, Ing. Ján Abrahámovský Ph.D. Ing. Peter Bračík, Dominik Koštialik, Vladimír Chovanec)*

*Proti : 0*

*Zdržal sa : 0*

*Návrh bol schválený*

**7.** **Návrh VZN o nakladaní s komunálnymi odpadmi a s drobnými stavebnými odpadmi na území obce Ladce**

Vladimír Chovanec, predseda komisie pre životné prostredie informoval poslancov o Návrhu VZN o nakladaní s komunálnymi odpadmi a s drobnými stavebnými odpadmi na území obce Ladce**.** Návrh VZN bude zverejnený zákonom stanovenej lehote na úradných tabuliach a webovej stránke obce Ladce na pripomienkovanie

Článok 13

**Biologicky rozložiteľný komunálny odpad**

Na území obce sa zavádza triedený zber komunálneho odpadu pre biologicky rozložiteľný kuchynský odpad z domácností v komplexnej bytovej výstavbe.

Obec zodpovedá za zavedenie a vykonávanie triedeného zberu biologicky rozložiteľného kuchynského odpadu, ktorého pôvodcom je fyzická osoba (domácnosť).

Obec zabezpečuje vykonávanie zberu, prepravu a následné nakladanie s biologicky rozložiteľným kuchynským odpadom od pôvodcov a držiteľov odpadov zo stojísk zberných nádob v počte 17 ks s objemom 240 l nádob v komplexnej bytovej výstavbe (KBV). Podrobné informácie (zberné miesta, časový harmonogram a iné) týkajúce sa zavádzania systému sú zverejňované na webovom sídle obce.

Zberné nádoby sa zo stojísk zberných nádob zbierajú v stanovenom intervale. Interval vývozu zberných nádob biologicky rozložiteľného kuchynského odpadu je minimálne 1 x 7 dní v zmysle zákona o odpadoch.

Predkladané VZN je v súlade s platnými zákonmi: zákon č. 79/2015 Z.z. o odpadoch a o zmene a doplnení niektorých zákonov.

Cieľom predkladaného VZN je zosúladiť s platnou legislatívou, zapracovať zmeny,

nariadenie nevplýva na rozpočet obce.

*Návrhová komisia predložila návrh na uznesenie:*

***Uznesenie č. 101/2021***

***Obecné zastupiteľstvo obce Ladce berie na vedomie*** *VZN o**nakladaní s komunálnymi odpadmi a s drobnými stavebnými odpadmi na území obce Ladce.*

*Hlasovanie:*

*Za : 9 (Iveta Laskovičová, František Meliš, Mg. Beáta Kolenová, Peter Chovanec, Ing. Dominik Kobza, Ing. Ján Abrahámovský Ph.D. Ing. Peter Bračík, Dominik Koštialik, Vladimír Chovanec)*

*Proti : 0*

*Zdržal sa : 0*

*Návrh bol schválený*

*19:01 hod. odchod poslanca Dominika Koštialika*

**8.** **Schválenie predĺženia platnosti** **Programu hospodárskeho rozvoja a sociálneho rozvoja obce Ladce na rok 2022**

Starosta obce predložil poslancom na schválenie predĺženie platnosti Programu hospodárskeho a sociálneho rozvoja obce Ladce na rok 2022.

Vzhľadom k tomu, že sa pripravuje nový Program hospodárskeho rozvoja a sociálneho rozvoja a nie je ešte schválený, je potrebné tento dokument predĺžiť do 31.12.2022.

***Uznesenie č. 102/2021***

***Obecné zastupiteľstvo obce Ladce schvaľuje*** *predĺženie platnosti Programu hospodárskeho a sociálneho rozvoja obce Ladce na rok 2022.*

*Hlasovanie:*

*Za : 8 (Iveta Laskovičová, František Meliš, Mg. Beáta Kolenová, Peter Chovanec, Ing. Dominik Kobza, Ing. Ján Abrahámovský Ph.D. Ing. Peter Bračík, Vladimír Chovanec)*

*Proti : 0*

*Zdržal sa : 0*

*Návrh bol schválený*

**9.** **Schválenie zámeru výmeny pozemkov**

Uznesením č.94/2021 zo dňa 27.10.2021 poslanci schválili kúpu pozemku KNC 550, o výmere 290 m2, k.ú. Ladce. Jedná sa o pozemok pri Materskej škole, na ktorom je plánované vybudovať cestu a okolo cyklochodník.

Uznesením č.95/2021 zo dňa 27.10.2021 poslanci súhlasí s odpredajom pozemkov KNC 547/2, KNC 544/5, k.ú. Ladce, vo vlastníctve obce Ladce.

Starosta obce predložil poslancom na schválenie zrušiť obidve uznesenia a schváliť zámer zámeny uvedených pozemkov.

*Návrhová komisia predložila návrh na uznesenie*

***Uznesenie č. 103/2021***

***Obecné zastupiteľstvo obce Ladce ruší*** *v plnom rozsahu uznesenie č.94/2021 a 95/2021, zo dňa 27.10.2021.*

*Hlasovanie:*

*Za : 8 (Iveta Laskovičová, František Meliš, Mg. Beáta Kolenová, Peter Chovanec, Ing. Dominik Kobza, Ing. Ján Abrahámovský Ph.D. Ing. Peter Bračík, Vladimír Chovanec)*

*Proti : 0*

*Zdržal sa : 0*

*Návrh bol schválený*

*Návrhová komisia predložila návrh na uznesenie*

***Uznesenie č. 104/2021***

***Obecné zastupiteľstvo obce Ladce schvaľuje*** *v súlade s § 9a, ods. 8 písm. e) zákona NR SR č. 138/1991 Zb. o majetku obcí v znení neskorších predpisov , zámer previesť majetok obce Ladce zámenou pozemkov v katastrálnom území obce Ladce z dôvodu hodného osobitného zreteľa:*

***Účastník č.1:***

*Obec Ladce*

*sídlo: Hviezdoslavova ulica 599/133, 018 63 Ladce*

*IČO: 00317 438*

*zastúpená: Ing. Jaroslav Koyš, starosta obce*

***Účastník č.2:***

*Meno a priezvisko:*

*Ing. Katarína Kalusová*

*bytom : Ľudovíta Štúra 272/29, 018 63 Ladce*

***Predmet zámeny:***

*zámena nehnuteľnosti – pozemkov vo výlučnom vlastníctve účastníka č.1 nachádzajúcich sa v katastrálnom území Ladce a to konkrétne:*

*- pozemok KNC č.547/2, druh pozemku: záhrada o výmere 106 m2 , katastrálne územie Ladce, ktorý vznikol odčlenením z parcely KNC č.547, druh pozemku: záhrada o výmere 340 m2 zapísaného na liste vlastníctva č.1, na základe geometrického**plánu**vypracovaného Ing. Bronislava Filiačová, Kalinčiakova 1817/7, 019 01 Ilava, IČO 37190504, č.86/2021, zo dňa 26.10.2021*

*- pozemok KNC č.544/5, zastavané plochy a nádvoria o výmere 170 m2, katastrálne územie Ladce, ktorý vznikol odčlenením z parcely KNC č.544/4, zastavané plochy a nádvoria o výmere 1214 m2, zapísaného na liste vlastníctva č.1, na základe geometrického plánu vypracovaného Ing. Bronislava Filiačová, Kalinčiakova 1817/7, 019 01 Ilava, IČO 37190504, č.86/2021, zo dňa 26.10.2021*

*za pozemok vo výlučnom vlastníctve účastníka č.2 nachádzajúceho sa v katastrálnom území Ladce a to konkrétne:*

*- pozemok KNC č.550, druh pozemku: zastavaná plocha a nádvorie o výmere 290 m2, katastrálne územie Ladce, zapísaného na liste vlastníctva č.12*

*Všeobecná hodnota pozemku KNC 550, o výmere 290m2, k.ú. Ladce bola stanovená znaleckým posudkom č.83/2021 zo dňa 03.08.2021 znalcom Ing. Marta Galbavá, 018 31 Košecké Podhradie 571, vo výške 3 860 €.*

***Finančná odplata:***

*Účastník č.1 uhradí účastníkovi č.2 doplatok za rozdiel vo výmere pozemku 14 m2 a to 1 m2/20 €, spolu 280 €.*

***Dôvod hodný osobitného zreteľa:***

*Obec Ladce získa zámenou pozemkov pozemok na vybudovanie účelovej komunikácie s cyklotrasou a chodníkom pri MŠ Ladce.*

*Hlasovanie:*

*Za : 8 (Iveta Laskovičová, František Meliš, Mg. Beáta Kolenová, Peter Chovanec, Ing. Dominik Kobza, Ing. Ján Abrahámovský Ph.D. Ing. Peter Bračík, Vladimír Chovanec)*

*Proti : 0*

*Zdržal sa : 0*

*Návrh bol schválený*

**10.** **Informácia o premiestnení autobusovej zastávky**

Starosta obce informoval poslancov ohľadom predloženého materiálu k uvedenému bodu rokovania a aj o písomnej korenšpondecií, ktorá medzi obcou a výborom UPS a LPS ešte prebieha.

Dňa 06.08.2021 Obec Ladce na základe žiadostí poslancov Obecného zastupiteľstva písomne zaslala predsedovi Lesného pozemkového spoločenstva Ladce a Urbárskeho pozemkového spoločenstva Ladce (ďalej UPS a LPS) p. Rudolfovi Hriadelovi list/žiadosť o zaradenie bodu rokovania na Valnom zhromaždení – oprava a rekonštrukcia cesty okolo potravín AMW Ladce, pozemok KNC 168. Poslanci požadovali hľadania riešenia z dôvodu podnetov a sťažností obyvateľov rodinných domov žijúcich v predmetnej časti už niekoľko rokov.

UPS a LPS sa uznieslo, aby vyriešenie problému iniciovali na rokovaní zástupcov zainteresovaných strán, ktoré sa uskutočnilo 8.9.2021. Zasadnutia sa zúčastnil starosta obce, Ing. Matúška a členovia výboru a dozornej rady.

Počas tohto spoločného rokovania UPS a LPS informovalo, že úprava dvora za obchodom neprichádza do úvahy, vzhľadom k tomu, že nemajú na to prostriedky, a že problémy s cestou nastali až po vybudovaní kanalizácie, ktorá podľa projektov nemala byť vedená po ich pozemkoch a výbor UPS a LPS nedalo súhlas na jej vybudovanie. Okrem toho je chodník pred obchodom zle vyspádovaný a z toho dôvodu voda netečie do kanalizácie, ale na cestu pri obchode a tam vytvára mláky. Z dôvodu toho, že súčasný nájomca Ing. Matuška má podpísanú nájomnú zmluvu do konca roka 2023,v budúcnosti sa môže stať, že sa zmení nájomca a ten si oplotí pozemok, čím znemožní jeho používanie na prechod. Preto by mali obyvatelia domov v danej časti uvažovať o vybudovaní k svojim domom z cesty vedúcej do Horných Ladiec. UPS a LPS  zároveň predložila návrh na preloženie autobusovej zastávky z pozemku UPS a LPS, a tým by bolo umožnené spoločenstvu užívať jeho majetok. Podľa slov vedenia UPS a LPS by preloženie zastávky o niekoľko metrov žiadnemu občanovi obce nerobilo problém, ak bude zastávka bezpečná a vkusná. UPS a LPS v prvom rade háji záujmy členov a tí nesúhlasia s ďalším uberaním plochy.

Ing. Matuška informoval, že má záujem o spoluprácu s UPS a LPS aj s obcou. Ďalej skonštatoval, že práca pri položení kanalizácie bola urobená neodborne, chodník vytvára hrádzu a znemožňuje odtok vody z cesty do kanalizácie, bude sa podieľať na práci.

Starosta obce si vypočul pripomienky členov výboru UPS a LPS a ich požiadavky tlmočil poslancom na novembrovom obecnom zastupiteľstve. Vyjadril názor, že obec by bola za určitých okolností ochotná investovať do opravy spevnenej plochy pred obchodom, ale muselo by to byť spojené s úpravou zastávky a nájazdu autobusu k nej. Táto úprava je zahrnutá do projektovej dokumentácie, ktorú predložilo vedenie obce výboru UPS a LPS už pred niekoľkými rokmi. Odpovedal aj na výhrady o nepovolenej výstavbe kanalizácie na prístupovej komunikácii k rodinným domom za obchodom. Ako vlastník mal právo danú stavbu zastaviť, vzhľadom k tomu, že tak neurobil, nemôže žiadať od obce v súčasnosti jeho opravu. Obec nebola stavebníkom a ani investorom predmetnej stavby. UPS a LPS mohla po dobu 5 rokov reklamovať práce a následne žiadať o nápravu. Dnes však už skončila záručná doba a UPS a LPS túto dobu premeškala.

Na požiadavku o preložení zastávky chcel vysvetlenie z akého dôvodu a kam si predstavuje výbor preloženie zastávky. Pretože preloženie zastávky si vyžaduje priestor a umiestnenie „niekde“ na chodník resp. na križovatku, ako navrhovali členovia výboru, nie je možné. Súčasná legislatíva prikazuje zastávku situovať tak, že stojaci autobus musí zastaviť mimo jazdný pruh vozovky. Ako príklad môžeme uviezť zastávku v Tunežiciach, ktorú obec zrekonštruovala pri výstavbe chodníka z Ladiec do Tunežíc. Takáto predstava bola aj pri rekonštrukcii pred obchodom AMV. Vyriešilo by sa odvodnenie vody do dažďovej kanalizácie ako aj chodník, ktorý je poškodený prejazdom zásobovacích automobilov k obchodu ( názor obce ). A tiež by sa vyriešilo odvodnenie komunikácie vedľa obchodu, na ktoré poukazuje výbor, že „chodník bráni odtoku vody do obecnej kanalizácie“. No zároveň starosta poukázal na to, že majiteľ pozemku si musí „svoju“ dažďovú vodu v maximálnej miere zadržať na svojom pozemku a aj na základe projektu odporučil vybudovať trativod, ktorý by odviedol problémovú vodu z komunikácie.

Bohužiaľ do dnešného dňa sa nič nevyriešilo. Teraz budeme citovať : „ Máme totiž dojem, že všetci by chceli rozhodovať o našom majetku a akosi nikoho nezaujíma názor majiteľov.“ Preto aj nás by zaujímalo, či naozaj občania – členovia UPS a LPS sú zato, aby sa autobusová zastávka preložila vzhľadom na priestor napr. pred Dom kultúry alebo sprevádzkujeme zastávku na výjazde z obce smerom do Beluše ?

*Návrhová komisia predložila návrh na uznesenie*

***Uznesenie č. 105/2021***

***Obecné zastupiteľstvo obce Ladce berie na vedomie*** *informáciu o premiestnení autobusovej zastávky.*

*Hlasovanie:*

*Za : 8 (Iveta Laskovičová, František Meliš, Mg. Beáta Kolenová, Peter Chovanec, Ing. Dominik Kobza, Ing. Ján Abrahámovský Ph.D. Ing. Peter Bračík, Vladimír Chovanec)*

*Proti : 0*

*Zdržal sa : 0*

*Návrh bol schválený*

**11.** **Schválenie odkúpenia do majetku obce Ladce časti pozemkov v k.ú. Ladce, lokalita Dlžiny za účelom vysporiadania pozemkov pod výstavbu chodníka**

Starosta obce poslancom predložil na schválenie kúpu novovytvorených pozemkov v k.ú. Ladce, časť Dlžiny, za účelom vysporiadania pozemkov pod výstavbu chodníka. Znaleckým posudkom bola stanovená kúpna cena za 1 m2 vo výške 7,326 € a voči tomuto nemajú zmluvné strany žiadne námietky. Kúpna cena bude každému z predávajúcich vyplatená podľa výšky jeho spoluvlastníckeho podielu.

*Návrhová komisia predložila návrh na uznesenie*

***Uznesenie č. 106/2021***

***Obecné zastupiteľstvo v Ladcoch schvaľuje***

*kúpu novovytvorených pozemkov Geometrickým plánom č. 36304425-40/2020 zo dňa 12.01.2021 vyhotoveným Geodetickou službou s.r.o., autorizačne overeným dňa 13.01.2021 Ing. Jozefom Baranom, úradne overeným dňa 28.04.2021 za Okresný úrad Ilava, katastrálny odbor pod č. G1-52/2021, a to:*

* *parcely registra „C“, parcelné číslo 977/2, o výmere 17 m2, druh pozemku Zastavaná plocha a nádvorie,*
* *parcely registra „C“, parcelné číslo 978/2, o výmere 204 m2, druh pozemku zastavaná plocha a nádvorie,*
* *parcely registra „C“, parcelné č. 982/5, o výmere 32 m2, druh pozemku zastavaná plocha a nádvorie,*
* *parcely registra „C“, parcelné č. 982/6, o výmere 25 m2, druh pozemku zastavaná plocha a nádvorie,*
* *parcely registra „C“, parcelné č. 982/9, o výmere 64 m2, druh pozemku zastavaná plocha a nádvorie,*
* *parcely registra „C“, parcelné č. 982/7, o výmere 25 m2, druh pozemku zastavaná plocha a nádvorie,*
* *parcely registra „C“, parcelné č. 982/10, o výmere 35 m2, druh pozemku zastavaná plocha a nádvorie,*
* *parcely registra „C“, parcelné č. 982/8, o výmere 36 m2, druh pozemku zastavaná plocha a nádvorie,*
* *parcely registra „C“, parcelné č. 982/40, o výmere 28 m2, druh pozemku zastavaná plocha a nádvorie,*
* *parcely registra „C“, parcelné č. 982/11, o výmere 36 m2, druh pozemku zastavaná plocha a nádvorie,*
* *parcely registra „C“, parcelné č. 982/12, o výmere 32 m2, druh pozemku zastavaná plocha a nádvorie,*
* *parcely registra „C“, parcelné č. 982/13, o výmere 18 m2, druh pozemku zastavaná plocha a nádvorie,*
* *pozemok parcely registra „C“, parcelné č. 982/52, o výmere 32 m2, druh pozemku zastavaná plocha a nádvorie,*
* *parcely registra „C“, parcelné č. 982/16, o výmere 27 m2, druh pozemku zastavaná plocha a nádvorie,*
* *parcely registra „C“, parcelné č. 982/34, o výmere 30 m2, druh pozemku zastavaná plocha a nádvorie,*
* *parcely registra „C“, parcelné č. 982/17, o výmere 27 m2, druh pozemku zastavaná plocha a nádvorie,*
* *parcely registra „C“, parcelné č. 982/25, o výmere 79 m2, druh pozemku zastavaná plocha a nádvorie,*
* *parcely registra „C“, parcelné č. 982/26, o výmere 38 m2, druh pozemku zastavaná plocha a nádvorie,*
* *parcely registra „C“, parcelné č. 982/33, o výmere 30 m2, druh pozemku zastavaná plocha a nádvorie,*
* *parcely registra „C“, parcelné č. 982/35, o výmere 33 m2, druh pozemku zastavaná plocha a nádvorie,*
* *parcely registra „C“, parcelné č. 982/36, o výmere 28 m2, druh pozemku zastavaná plocha a nádvorie,*
* *parcely registra „C“, parcelné č. 982/37, o výmere 29 m2, druh pozemku zastavaná plocha a nádvorie,*
* *parcely registra „C“, parcelné č. 982/39, o výmere 35 m2, druh pozemku zastavaná plocha a nádvorie,*
* *parcely registra „C“, parcelné č. 982/44, o výmere 39 m2, druh pozemku zastavaná plocha a nádvorie,*
* *parcely registra „C“, parcelné č. 982/45, o výmere 38 m2, druh pozemku zastavaná plocha a nádvorie,*
* *parcely registra „C“, parcelné č. 982/48, o výmere 23 m2, druh pozemku zastavaná plocha a nádvorie,*
* *parcely registra „C“, parcelné č. 982/49, o výmere 23 m2, druh pozemku zastavaná plocha a nádvorie,*
* *parcely registra „C“, parcelné č. 982/53, o výmere 23 m2, druh pozemku zastavaná plocha a nádvorie,*
* *parcely registra „C“, parcelné č. 982/54, o výmere 26 m2, druh pozemku* *zastavaná plocha a nádvorie*

*nachádzajúcich sa v kat. území Ladce za kúpnu cenu vo výške 7,326 Eur (slovom sedem eur a 326 eurocentov ) za jeden m2, ktorá bola určená súdnym znalcom Ing. Tobiášom Palutkom na základe znaleckého posudku č. 11/2018 zo dňa 04.12.2018.*

*Hlasovanie:*

*Za : 8 (Iveta Laskovičová, František Meliš, Mg. Beáta Kolenová, Peter Chovanec, Ing. Dominik Kobza, Ing. Ján Abrahámovský Ph.D. Ing. Peter Bračík, Vladimír Chovanec)*

*Proti : 0*

*Zdržal sa : 0*

*Návrh bol schválený*

**12.** **Ponuka na predaj pozemkov v časti Tunežice, Tajovského ulica, za účelom výstavby kanalizácie**

Ing. Ján Abrahámovský Ph.D, poslanec, informoval poslancov ohľadom predloženého materiálu k uvedenému bodu rokovania.

p. Tomáš Abrahámovský oslovil vlastníkov pozemkov, ktoré sa nachádzajú pod miestnou komunikáciou na Tajovského ulici v Tunežiciach ohľadom uzatvorenia Zmluvy o budúcej zmluve o zriadení vecného bremena v rámci umiestnenia a vybudovania kanalizačného potrubia so šachtami.

Syn p. Ludányovej, ktoré je jednou z vlastníčkou daných pozemkov ponúkol obci odpredaj pozemkov za cenu 1 m2 vo výške 5 €.

Poslanci v diskusií navrhli zistiť vyjadrenia ostatných spolumajiteľov pozemkov.

*Návrhová komisia predložila návrh na uznesenie*

***Uznesenie č. 107/2021***

***Obecné zastupiteľstvo obce Ladce berie na vedomie*** *ponuku na predaj pozemkov v časti Tunežice, Tajovského ulica, za účelom vybudovania kanalizácie .*

*Hlasovanie:*

*Za : 8 (Iveta Laskovičová, František Meliš, Mg. Beáta Kolenová, Peter Chovanec, Ing. Dominik Kobza, Ing. Ján Abrahámovský Ph.D. Ing. Peter Bračík, Vladimír Chovanec)*

*Proti : 0*

*Zdržal sa : 0*

*Návrh bol schválený*

**13. Žiadosť o odkúpenie pozemkov a usporiadanie hraníc pozemkov v k.ú. Ladce**

Starosta obce oboznámil poslancov so žiadosťou p. Tatiany Adamičkovej o odkúpenie časti pozemku KNE 1901/503, k.ú. Ladce a usporiadanie hraníc pozemkov.

Poslanci navrhli dať vypracovať geometrický plán s určením výmery pozemku na odkúpenie.

*Návrhová komisia predložila návrh na uznesenie*

***Uznesenie č. 108/2021***

***Obecné zastupiteľstvo obce Ladce berie na vedomie*** *žiadosť p. Tatiany Adamičkovej o odkúpenie pozemkov a usporiadanie hraníc pozemkov k.ú. Ladce.*

*Hlasovanie:*

*Za : 8 (Iveta Laskovičová, František Meliš, Mg. Beáta Kolenová, Peter Chovanec, Ing. Dominik Kobza, Ing. Ján Abrahámovský Ph.D. Ing. Peter Bračík, Vladimír Chovanec)*

*Proti : 0*

*Zdržal sa : 0*

*Návrh bol schválený*

**14. Schválenie nájmu nebytových priestorov**

Starosta obce oboznámil poslancov so žiadosťou p. Renáty Kušíkovej o poskytnutie prenájmu priestorov o ploche cca 40 m2, ktoré sa nachádzajú v kultúrnom dome, bývalá prevádzka kozmetiky a kaderníctva. Účelom prenájmu je odevná výroba.

*Návrhová komisia predložila návrh na uznesenie*

***Uznesenie č. 109/2021***

***Obecné zastupiteľstvo obce Ladce schvaľuje*** *Renáte Kušíkovej, Podhorie 2123, nájom nebytového priestoru o výmere 40 m2, nachádzajúcej sa v budove Kultúrneho domu Ladce, Hviezdoslavova ulica 121/135, postavenej na parcele KNC 94,* *zapísanej v katastri nehnuteľnosti Okresným úradom Ilava, katastrálny odbor Ilava, pre okres Ilava, obec Ladce, katastrálne územie Ladce na LV č. 1, v súlade s § 9a ods. 9 zákona č.138/1991 Zb. o majetku obcí v znení neskorších predpisov.*

***Účel nájmu****: odevná výroba*

***Doba nájmu:*** *od 15.02. 2022 na neurčito*

***Cena nájmu****: 3,50 € /m2/mesiac, 0,88 €/m2/mesiac ,* ***spolu 4,38 €/m2/mesiac***

*Hlasovanie:*

*Za : 8 (Iveta Laskovičová, František Meliš, Mg. Beáta Kolenová, Peter Chovanec, Ing. Dominik Kobza, Ing. Ján Abrahámovský Ph.D. Ing. Peter Bračík, Vladimír Chovanec)*

*Proti : 0*

*Zdržal sa : 0*

*Návrh bol schválený*

**15.Pripomienky a návrhy**

**Ing. Ján Abrahámovský PhD., poslanec,** žiada opraviť poklop na kanalizáciu na hlavnej ceste v Tunežiciach, žiada upraviť priestranstvo na Podjavorinskej ulici a naďalej žiada vyvesovať parté v Horných Ladcoch**.**

**Ing. Peter Bračík, poslanec,** poďakoval za vyčisteniepotoka medzi rodinnými domami p. Hudecom a p. Daňovou.

**Starosta obce** prečítal žiadosť o navrátenie pozemkov do pôvodného stavu pri čistení potoka od JUDr. Lucie Berkeš Daňovej a Ing. arch. Miroslavy Daňovej. Výkopový materiál pri čistení potoka bol rozhodený na pozemku v podielovom vlastníctve žiadateliek. Dňa 25.11.2021 obec uskutočnila nápravu a daný pozemok bol vyčistený od výkopového materiálu.

**Mgr. Beáta Kolenová, poslankyňa,** žiada upratať podchod do Horných Ladiec, spýtala sa na výsadbu stromov v obci Ladce, na vybudovanie parkoviska pred bytovkou č.138 a na cestu pri IBV Za kaštieľom. Žiada, aby v programe na rokovanie obecného zastupiteľstva bol zahrnutý bod – kontrola plnenia uznesení a vyhodnotenie pripomienok.

**Ing. Dominik Kobza,** upozornil na nedokončené práce na uloženie optického kábla.

**Iveta Laskovičová, poslankyňa**, upozornila na parkovanie áut pri autobusovej zastávke v Tunežiciach, žiada vyčistiť cestu v Tunežiciach pri kríži, smerom k lomu Tunežice.

**20. Ukončenie zasadnutia**

Na záver starosta obce po vyčerpaní všetkých bodov programu ukončil rokovanie obecného zastupiteľstva a poďakoval prítomným za účasť.

V Ladcoch 24.11.2021

Zapísala: Ľubica Šedíková

Čas ukončenia zasadnutia o 20:35 hod.

Ing. Jaroslav Koyš

starosta obce

Overovatelia zápisnice:

.................................... ..................................

Ing. Dominik Kobza Peter Chovanec

....................................

Ľubica Šedíková

zapisovateľka